கேள்வி: மெக் ரியான் பற்றி விளக்கவும்.
பதில்: மார்கரெட் மேரி எமிலி ஆன் ஹைரா (''Meg Ryan'') இவர் 1961ஆம் ஆண்டு, நவம்பர் மாதம், 19ஆம் நாள் அமெரிக்காவில் பிறந்தார். இவர் மெக் ரியான் என்ற பெயராலும் அழைக்கப்படுகின்றார். இவர் ஓர் அமெரிக்க நடிகை . 1980களின் பிற்பகுதியிலிருந்து விசித்திரமான கதாபாத்திரங்களில், முன்னணி வேடங்களில் நடித்து பேர் பெற்றவர். 1980 முதல் 1990 வரை இவர் ஆதிக்கம் செலுத்திய காதல் நகைச்சுவை படங்களால் அங்கீகரிக்கப்பட்டார். ஊடகங்களால் "அமெரிக்காவின் அன்பானவர்" என்று அழைக்கப்பட்ட இவர், பிந்தைய தசாப்தத்தில் ஹாலிவுட்டின் மிகவும் நம்பகமான நட்சத்திரங்களில் ஒருவராக இருந்தார். 1981ஆம் ஆண்டு ரிச் அண்ட் ஃபேமஸ் என்ற நாடகத் திரைப்படத்தின் மூலம் நடிப்பில் அறிமுகமானார். 1982ஆம் ஆண்டு சிபிஎஸ் தொலைக்காட்சித் தொடரான ​​அஸ் தி வேர்ல்ட் டர்ன்ஸ் நிகழ்ச்சியில் ரியான் பங்கு பெற்றார். 1980களில், ரியான் டாப் கன் (1986), பிராமிஸ்டு லேண்ட் (1987) மற்றும் ராப் ரெய்னர் இயக்கிய காதல் நகைச்சுவைத் திரைப்படமான வென் ஹாரி மெட் சாலி... (1989) ஆகியவற்றில் நடித்தார், இதற்காக இவர் கோல்டன் குளோப்புக்கு பரிந்துரை செய்யப்பட்டார். 1990 முதல் 2000 வரை ஒரு சிறந்த நடிகையாக இருந்த ரியான் இருந்து வந்தார். 2015ஆம் ஆண்டில், இவர் இத்தாக்காவுடன் இயக்குநராக அறிமுகமானார், இதில் ரியான் நடித்தார். பின்னர் எட்டு வருட இடைவெளிக்குப் பிறகு, 2023ஆம் ஆண்டில் ரியான் வாட் ஹேப்பன்ஸ் லேட்டர் என்ற காதல் நகைச்சுவைத் திரைப்படத்தை இயக்கி மீண்டும் நடித்தார்.